stanford-oval/wikipedia huggingface dataset:
พระนางอินทรเทวี
พระราชประวัติ

อินทรเทวี มีพระนามเดิมอย่างไรไม่เป็นที่ปรากฏ พระราชสมภพในครอบครัวพราหมณ์ ที่มีพื้นเพมาจากเมืองทันนิเกตนะปุระ (ที่อยู่ของช้าง) และเมืองสรัสวดีปุระ ถือว่าเป็นครอบครัวผู้สูงศักดิ์ เพราะในช่วงเวลานั้นพราหมณ์มีบทบาทสูงยิ่งในราชสำนัก ใน จารึกพิมานอากาศ กล่าวถึงพระราชชนกไว้ว่าชื่อ ศรีช [...] (ข้อความขาดหาย) มีพระอัยกาฝ่ายพระชนกชื่อ รุทรวรมัน มีอัยยิกาฝ่ายพระชนกชื่อ ศรี [...] (ข้อความขาดหาย) ส่วนพระอัยกาฝ่ายพระชนนีเป็นพราหมณ์ และพระอัยยิกาฝ่ายพระชนนีชื่อ ราเชนทรลักษมี โดยได้ยกย่องราเชนทรลักษมีไว้ว่าเป็นนักปราชญ์ผู้รอบรู้  และมีพระขนิษฐภคินีพระองค์หนึ่ง คือ ชยราชเทวี ดังปรากฏใน จารึกพิมานอากาศ ความว่า "...ในครั้งนั้น [...] มารดาเป็นเหมือนแผ่นดิน บิดามีความมั่นคง [...] เขาพระสุเมรุ [...] อินทรเทวี เป็นผู้ที่ประสูติก่อน และคงคาผู้รู้ [...] สั่น [...]..." แม้ครอบครัวจะเป็นพราหมณ์ แต่อินทรเทวีทรงศึกษาคำสอนและหลักปรัชญาในศาสนาพุทธนิกายมหายานอย่างแตกฉานลึกซึ้ง
อินทรเทวีมีบทบาทสำคัญในการแนะนำให้ชยราชเทวี ซึ่งขณะนั้นเป็นพระอัครมเหสีในพระเจ้าชัยวรมันที่ 7 เข้าสู่ศาสนาพุทธนิกายมหายานที่ตนเองนับถือ เพราะในขณะนั้นชยราชเทวีทรงมีทุกข์ที่ต้องห่างจากพระราชสวามีอันเป็นที่รัก ดังปรากฏในจารึกว่า "...ทรงได้รับคำสอนจากพระเชษฐภคินี คือ พระนางอินทรเทวี ให้เพ่งพิจารณาพระพุทธเจ้าเป็นที่ตั้งแห่งความเคารพบูชาของนาง ทรงเลือกหนทางอันร่มรื่นของพระอริยบุคคลผู้ดำเนินอยู่ท่ามกลางไฟของความทุกข์ทรมานและทะเลแห่งความวิปโยค..." กระทั่งชยราชเทวีทรงหันไปนับถือศาสนาพุทธ ทรงปฏิบัติตนเป็นครู ทรงสั่งสอนด้วยพระองค์เอง ทรงรับอุปการะเด็กหญิงที่ถูกมารดาทอดทิ้ง และได้พระราชทานเสื้อผ้าและสิ่งของต่าง ๆ แก่เด็กเหล่านั้นมาบวชเรียนเป็นชีให้อยู่ในวิถีแห่งศาสนา ทั้งยังมีบทบาทสำคัญในการโน้มน้าวให้พระเจ้าชัยวรมันที่ 7 เปลี่ยนไปนับถือศาสนาพุทธนิกายมหายานแทนศาสนาเดิม ส่วนอินทรเทวีเองก็มีบทบาทสำคัญในการสนับสนุนให้พระเจ้าชัยวรมันที่ 7 บำเพ็ญบารมีตามอย่างพระโพธิสัตว์ แม้อินทรเทวี และชัยวรมันที่ 7 จะทรงเปลี่ยนศาสนาแล้ว แต่ก็ยังให้การอุปถัมภ์ศาสนาฮินดูด้วยการบูรณะเทวรูปที่พังเสียหายจากสงครามในทุก ๆ เมือง เพราะเชื่อว่าจะส่งเสริมความศักดิ์สิทธิ์แก่สถาบันพระมหากษัตริย์ กอปรกับในขณะนั้นประชากรส่วนใหญ่ยังนับถือศาสนาฮินดูอยู่
หลังชยราชเทวีเสด็จสวรรคตแล้ว เมื่อพระเจ้าชัยวรมันที่ 7 ประกอบพระราชพิธีบรมราชาภิเษก ทรงสถาปนาพระเชษฐภคินีของชยราชเทวีขึ้นเป็นพระมเหสีลำดับที่สอง พระราชทานพระนามว่า อินทรเทวี ในตำแหน่งอัครเทพี อินทรเทวีได้รับการยกย่องในจารึกว่า "...ทรงมีปัญญาในวิทยาเสียยิ่งกว่านักปรัชญา..." ฉลาดรอบรู้ดุจพระสุรัสวดี และเจริญในธรรมอย่างยิ่งยวด พระองค์ทรงศึกษาภาษาสันสกฤตอย่างแตกฉาน พระราชนิพนธ์โศลกในจารึกพิมานอากาศ สรรเสริญชยราชเทวี พระขนิษฐาผู้ล่วงลับ เป็นภาษาสันสกฤตได้อย่างถูกต้องตามแบบแผนไวยากรณ์ และมีลีลาการแต่งแบบอลังการ จนได้รับการยกย่องว่า "หาที่ติมิได้" หรือ "งดงามอย่างไร้ที่ติ"
พระราชกรณียกิจ

อินทรเทวีทรงแสดงตนเป็นพุทธมามกะ ทรงบริจาคทานและทรัพย์จำนวนมากแก่อาณาประชาราษฎร์ ปรากฏใน จารึกพิมานอากาศ ความว่า "...สตรีนางนั้น [...]  พระมเหสีเจ้าแห่ง [...] ผู้มีบุญสัมภาระที่ได้กระทำแล้ว ด้วยทรัพย์สมบัติจำนวนมาก [...] แก่ประชาชนทั้งปวง ผู้ประทานผลทั้งหลาย ผู้กระตือรือร้นในสิ่งที่เป็นประโยชน์สำหรับชาวโลก..." ทรงสานต่อพระปณิธานของชยราชเทวี ด้วยการอุปถัมภ์สถานศึกษาสามแห่งที่ชยราชเทวีทรงสร้างไว้สำหรับสตรีและเด็กหญิงชั้นสูง ทรงสงเคราะห์เยาวชนหญิงอนาถาให้บวชเรียนเป็นนางชี พระเจ้าชัยวรมันที่ 7 ทรงแต่งตั้งให้อินทรเทวีเป็นพระอาจารย์ใหญ่ประจำศาสนสถาน เพื่อทรงสั่งสอนหลักปรัชญาแก่สตรีทั้งหลาย ดังปรากฏใน จารึก พิมานอากาศ ความว่า "...ในพุทธวิหารนาเคนทรตุงคะ ซึ่งเป็นพุทธวิหารอันดับ 1 ในเรื่องวิชาการทางพระพุทธศาสนา และเช่นเดียวกับในพุทธวิหารติลโกตตระ พระนางได้รับการแต่งตั้งให้เป็นอาจารย์ใหญ่โดยพระเจ้าแผ่นดิน [อินทรเทวี] จึงได้กระทำแล้วซึ่งการสอนหมู่บรรดาสนมเป็นประจำซึ่งถูกกำหนดไว้แล้ว..." พระองค์ทรงสั่งสอนศาสนาพุทธในพุทธวิหารนเรนทราศรมอีกแห่ง โดยพุทธวิหารทั้งสามแห่งนี้จะมีนักนางสนมมาเรียนพระพุทธศาสนาเป็นประจำทุกวัน
อินทรเทวีทรงบำเพ็ญบุญกิริยา ด้วยการสร้างหมู่บ้านธรรมกีรติ (เกียรติยศแห่งธรรมะ) เป็นหมู่บ้านธรรมะเพื่อถวายเป็นพุทธบูชาจำนวนสองแห่ง คือ หมู่บ้านเลขะ และหมู่บ้านทฤฒา จากนั้นทรงรับเด็กผู้หญิงอนาถาที่ถูกทอดทิ้งหรือถูกทารุณกรรมราว 100 คน มาอุปถัมภ์ประหนึ่งพระธิดาเลี้ยง ให้อาศัยพักพิงอยู่ในหมู่บ้านดังกล่าว "...พระนางหลังจากได้ทรงรับบรรดาเด็กผู้หญิงทั้งหลายที่ถูกทอดทิ้ง และถูกทำร้ายตั้งแต่ยังเล็ก โดยทรงรับไว้จำนวน 100 คนเหมือนลูก ทำให้หมู่บ้านธรรมกีรติที่ได้ประกาศธรรมะให้เป็นที่รู้จักกันโดยทั่วไป หมู่บ้านที่เต็มไปด้วยความสุขและทรัพย์สมบัติ..."
แม้จะทรงเปลี่ยนไปนับถือศาสนาพุทธแล้ว แต่อินทรเทวียังทรงอุปถัมภ์ศาสนาฮินดู ด้วยพระองค์มีพื้นเพเป็นพราหมณ์ ทรงสร้างเทวรูปสำหรับประดิษฐานภายในเทวาลัยศรีชยเกษตรศิวะ สร้างรูปเคารพสำหรับสถานที่ที่เรียกว่า "ศิวปุระ" ถวายกลองแก่พระศิวะ สร้างรูปพระพิฆเนศวร และบูรณะปราสาทพิมานอากาศ
ปราสาทพิมานอากาศ
ซิ่นลายหงส์

| ซิ่นลายหงส์ |
| --- | --- |
บทประพันธ์: ณไทย ภัทรกวีกานท์
บทละครโทรทัศน์: ปริศนา - ณไทย ภัทรกวีกานท์
แสดงนำ: สุธีวัน ทวีสิน   นิธิดล ป้อมสุวรรณ   กุลมาศ ลิมปวุฒิวรานนท์   ชลฤดี อมรลักษณ์   วันชนะ สวัสดี   นุสบา ปุณณกันต์   ภัครมัย โปตระนันท์   พีท ทองเจือ   กฤตฎ์ อมรชัยฤกษ์   พีรกร โพธิ์ประเสริฐ
ดนตรีแก่นเรื่องเปิด: ต้องมีคนชดใช้ - ธัญญ่า อาร์สยาม
ดนตรีแก่นเรื่องปิด: ต้องมีคนชดใช้ - ธัญญ่า อาร์สยาม
จำนวนตอน: 30 ตอน
การผลิต
ควบคุมงานสร้าง: เมย์ เฟื่องอารมย์
ความยาวตอน: 60 นาที
บริษัทผู้ผลิต: บริษัท ดีคืนดีวัน จำกัด
ออกอากาศ
สถานีโทรทัศน์: สถานีโทรทัศน์ช่อง 8 ไลน์ทีวี
ออกอากาศ: 13 พฤศจิกายน พ.ศ. 2561 – 24 ธันวาคม พ.ศ. 2561
ซิ่นลายหงส์ เป็นละครโทรทัศน์ไทย แนวพีเรียด ดราม่า จากบทประพันธ์ของ ณไทย ภัทรกวีกานท์ ผลิตโดย บริษัท ดีคืนดีวัน จำกัด โดยผู้จัด เมย์ เฟื่องอารมย์ เขียนบทโทรทัศน์โดย ปริศนา และ ณไทย ภัทรกวีกานท์ กำกับการแสดงโดย อดุลย์ บุญบุตร  นำแสดงโดย สุธีวัน ทวีสิน 
, นิธิดล ป้อมสุวรรณ , กุลมาศ ลิมปวุฒิวรานนท์ , ชลฤดี อมรลักษณ์ , วันชนะ สวัสดี , นุสบา ปุณณกันต์  , ภัครมัย โปตระนันท์ , พีท ทองเจือ , กฤตฎ์ อมรชัยฤกษ์ , พีรกร โพธิ์ประเสริฐ และนักแสดงชั้นนำอีกมากมาย ออกอากาศทุกคืน วันจันทร์ - วันพฤหัสบดี เวลา 18.45 - 19.45 น. และออกอากาศซ้ำเช้ามืดทุกวันอังคารถึงวันเสาร์ เวลา 00.25 - 01.25 น. เริ่มออกอากาศตอนแรกวันอังคารที่ 13 พฤศจิกายน - 24 ธันวาคม  พ.ศ. 2561 ต่อจากละคร สาปกระสือ
ละครโทรทัศน์เรื่อง ซิ่นลายหงส์ นำเสนอดราม่าร้อนแรงที่สะท้อนความเชื่อในเรื่องของกฎแห่งกรรมและการเวียนว่ายตายเกิดผ่านวัฒนธรรมอันงามวิไลของชาวอีสาน โดยมีผ้าซิ่นลายหงส์เป็นสื่อสัญลักษณ์สำคัญของเรื่อง ซึ่งผ้าซิ่นนั้นเป็นสัญลักษณ์บ่งบอกถึงความเป็นสตรีและวัฒนธรรมอีสาน (รวมถึงวัฒนธรรมลาว) "ซิ่นลายหงส์" พ้องเสียงกับคำว่า "สิ้นลายหงส์" ซึ่งมีนัยทางนามธรรมที่สะท้อนถึง กฎไตรลักษณ์ และ โลกธรรม 8 เนื้อหาละครมีการนำเสนอถึงสัจธรรมในชีวิตมนุษย์ ร้อยเรียงเรื่องราวการพุ่งทะยานขึ้นสู่จุดสูงสุดและพลิกผันดิ่งสู่จุดต่ำสุดในชีวิตของสตรีที่ถูกขนานสมญานามว่าเป็น "นางพญาหงส์"
นักแสดง

| ละครโทรทัศน์ | พ> ศ. 2561 |
| --- | --- |
สถานีออกอากาศ: ช่อง 8
ผู้สร้าง: บริษัท ดีคืนดีวัน จำกัด
บทโทรทัศน์: ปริศนา และ ณ ไทย ภัทรกวีกานท์
ผู้กำกับการแสดง: อดุลย์ บุญบุตร
นักแสดงหลัก
พระขัตติยะรามังกูร (ปัจจุบัน)/สาธุบาทเจ้ารามังกูร (อดีต): พีท ทองเจือ
พ่อแพทย์พุทไธ (ปัจจุบัน)/อัญญาหลวงพุทธางกูร (อดีต): วันชนะ สวัสดี
ญาแม่คำอ่อน (ปัจจุบัน)/อัญญานางมหาเทวีเจ้าคำอ่อน (อดีต): นุสบา ปุณณกันต์
แม่งอ,ญาแม่ทองจันทร์ (ปัจจุบัน)/อัญญานางสนมทองจันทร์ (อดีต): ภัครมัย โปตระนันท์
แม่สอาง (ปัจจุบัน)/อัญญานางหูกคำ (อดีต): สุธีวัน ทวีสิน
พ่อโซ่ทอง (ปัจจุบัน)/อัญญาเจ้าราชบุตรศรีโซ่ทอง (อดีต): นิธิดล ป้อมสุวรรณ
แม่สะออน (ปัจจุบัน)/เจ้านางสีออน (อดีต): จูน ชลฤดี
พันตำรวจตรีหลวงอากาศกำจร (ปัจจุบัน)/ท้าวเพียคำจัน (อดีต): กฤตฎ์ อมรชัยฤกษ์
เจ้าศรีธารา (แก้ว): พีรกร โพธิ์ประเสริฐ
นักแสดงสมทบ
แม่เจ้าปทุมรัตน์ (แม่บัว): อาภาศิริ นิติพน
นางสาย (ปัจจุบัน)/นางไอ่ (อดีต): นาตยา จันทร์รุ่ง
แม่ไฉไล: มาลินี โคทส์
เจ้านางสายวารี: รัตนาภรณ์ กลิ่นกุหลาบหิรัญ
แม่ครูคำอุ่ม: ปริศนา วงศ์ศิริ
พ่อครูสมิงพันดง (ปัจจุบัน)/สมีพราหมณ์แดง (อดีต): ภูธฤทธิ์ พรหมบันดาล
นางสีแหล่: ดวงฤดี บุญบำรุง (ลูลู่ อาร์สยาม)
นางเสา: ขวัญนภา เรืองศรี (ลาล่า อาร์สยาม)
นางเพ็ง: รุ้งลาวัลย์ โทนะหงษา (หนูหิ่น)
นางคำศรี: อุ่นเรือน ราโชติ
นางผิน: กรอร ญาณินรุจนา
ดาบคำแสง: 
นางเภา: กัญจน์อมล เคล้าจิตพูลสุข
นางเพิง: ฑรัญภัค เศรษฐีธร
นายประทิน: 
นางทองมี: กุสุมา ตันสกุล
นักแสดงรับเชิญ
แม่เจ้าดาราไล: ทิดาลัด วงสิหลิ
ญาครู (หลวงพ่อ): บดินทร์ หมู่หมื่นศรี
พ่อแพทย์จันทกุมาร: ธนภัทร สีงามรัตน์
พ่อแพทย์พุทไธ (วัยหนุ่ม): พสุ สิงห์อุสาหะ
ญาแม่ทองจันทร์ (วัยสาว): ธันยพร คงแจ่ม
ญาแม่คำอ่อน (วัยสาว): เขมนาฏ ธจิรมงคล
นางสาย (วัยสาว): มิณทร์ลดา เจริญทวีรัตน์
คุณหญิงสวีวิไลวรรณ: นภัสร์นันท์ บรรเจิดศิลป์
กำธร: ด.ช.
อัญญานางหูกคำ (วัยเด็ก): ด.ญ.ชลิตา ทวีธรรมวัฒนะ
อัญญานางศรีสะอาด (วัยเด็ก): ด.ญ.ธัญวรัชย์ ชมายกุล
เจ้าอังกูร: ด.ช.
ลูกชายพ่อแพทย์โซ่ทองกับญาแม่สะออน: ด.ช.
ลูกสาวพ่อแพทย์โซ่ทองกับญาแม่สะออน: ด.ญ.หทัยประภัสสร์ กิตติถาวรวุฒิ
พ่อท้าวบุดดา: 
แม่ของญาแม่คำอ่อน: 
ตำรวจ: รชต สิงห์จันทร์
แม่สารวัตรกำจร: สุภาภรณ์ สร้อยพานิช
ท่านเสสะเกด: ชินธันย์ เธียรกิตติพงษ์
มหาอำมาตย์: ชาลี อิ่มมาก
ลูกน้องพ่อครูสมิงพันดง: แบงค์ ท้องทุ่ง
ชาวบ้าน: ยุพา กิ่งจันทร์
ชาวบ้าน: ภาคินี ทิพา
นักปฏิบัติธรรมในวัดป่า: เบญจา สิงขรวัฒน์
ญาครู (หลวงพ่อ): ชเลศวร หาญชนะ
เจ้าไกรศรี: เอกตะวัน คุ้มชาติ
นายก้อง:
เพลงประกอบละคร

เพลง ต้องมีคนชดใช้ - ขับร้องโดย ธัญญ่า อาร์สยาม
แหล่งข้อมูลอื่น

ซิ่นลายหงส์ ที่สยามโซน
เรื่องย่อ “ซิ่นนางหงส์” (mgronline.com)
ละคร “ซิ่นลายหงส์” ตอนที่ 1-3 (mgronline.com)
เรื่องย่อ ซิ่นนางหงส์ (thairath.co.th)
เรื่องย่อละครซิ่นลายหงส์ (gossipstar.mthai.com)
เรื่องย่อละคร ซิ่นลายหงส์ (drama.nangdee.com)
กีฬาขี่ม้าในกีฬาแห่งชาติครั้งที่ 42

"กีฬาขี่ม้า" ในการแข่งขันกีฬาแห่งชาติ ครั้งที่ 42 สุพรรณบุรีเกมส์
มีการชิงชัย 7 เหรียญทอง
มีทีมที่เข้าร่วมการแข่งขัน 16 ทีมจังหวัด
เริ่มแข่งขันวันที่ 10–12 มกราคม 2557
สนามที่ใช้ในการแข่งขัน : ไทยโปโลคลับพัทยา ชลบุรี
สรุปเหรียญรางวัล ขี่ม้า

| อันดับที่ | จังหวัด | ทอง | เงิน | ทองแดง | รวม |
| --- | --- | --- | --- | --- | --- |
| 1 | สุพรรณบุรี | 2 | 1 | 0 | 3 |
| 2 | กรุงเทพมหานคร | 2 | 0 | 1 | 3 |
| 3 | พะเยา | 2 | 0 | 0 | 2 |
| 4 | ชลบุรี | 1 | 1 | 2 | 4 |
| 5 | นครราชสีมา | 0 | 2 | 1 | 3 |
| 5 | ระยอง | 0 | 2 | 1 | 3 |
| 7 | ปทุมธานี | 0 | 1 | 0 | 1 |
| 8 | เชียงใหม่ | 0 | 0 | 2 | 2 |
|  | รวม | 7 | 7 | 7 | 21 |
สรุปผลการแข่งขัน

| รายการ | เหรียญทอง | เหรียญเงิน | เหรียญทองแดง |
| --- | --- | --- | --- |
| กระโดดข้ามเครื่องกีดขวาง | สุพรรณบุรี มัณศิกา  ปิยวิทยาการ | ปทุมธานี เสียงซอ เลิศรัตนชัย | เชียงใหม่ อมลณัฐ  วรรณกุล |
| กระโดดข้ามเครื่องกีดขวาง ประเภททีม | กรุงเทพมหานคร ชนิกานต์  พ่วงทอง ชุติกาญจน์  พ่วงทอง เกียรติณรงค์  คล่องการ | ระยอง ชาโน  บุญพงษา พิมลมาศ  กิจชัยสวัสดิ์ กัญญพัชร  โตกมลธรรม | เชียงใหม่ ไอริณ  รุ่งเลิศเกรียงไกร อมลณัฐ  วรรณกุล |
| ขี่ม้าในภูมิประเทศ ประเภทบุคคล | สุพรรณบุรี สมใจ  แสนหอม | ระยอง นภัทร  เลิศศิลป์เจริญ | ชลบุรี ชนนิกานต์  สิยาโน |
| ศิลปะบังคับม้า ประเภทบุคคล | ชลบุรี สุพศิน  คงพันธุ์ | สุพรรณบุรี พณัญญา  ตาดทอง | กรุงเทพมหานคร สุพิชญา  ณรงค์ชาติโสภณ |
| ศิลปะบังคับม้า ประเภททีม | กรุงเทพมหานคร สุพิชญา  ณรงค์ชาติโสภณ รวิสรา เวชากร ปริชมน  เวชากร ภูมิวัชนา  บุญลือ | ชลบุรี ลิลลี่ เมย์  ทูน สุพศิน  คงพันธุ์ วรปรัชญ์  สิทธิจู | ระยอง เจสัน ยูจีน  ไนท์ นภัทร  เลิศศิลป์เจริญ ณัฐนิช  บัณฑะวงค์ กัญญพัชร  โตกมลธรรม |
| ขี่ม้ามาราธอน ประเภทบุคคล | พะเยา พัฒนพงษ์  โคกแพ | นครราชสีมา เจตกร มีโชคชัย | นครราชสีมา กาญจนาภรณ์  มีโชคชัย |
| ขี่ม้ามาราธอน ประเภททีม | พะเยา รุจิสรรค์  ทองคำ พัฒนพงษ์  โคกแพ วิยดารัตน์  ไชยอรุณธนพัต ธิษณา  เทวรักษ์พิทักษ์ | นครราชสีมา กาญจนาภรณ์  มีโชคชัย โชคชัย  มีโชคชัย เจตกร มีโชคชัย ภัสราภรณ์  สงเคราะห์ | ชลบุรี ปรมาภรณ์  จิตต์สนธิ สุริยะ  ศรีตรัย พชรมน  เนติสุทธิกานต์ ชาลิสา  ลิ้มเจริญชัย |
ปรีติ

| ปรีดี |
| --- | --- |
เทพีแห่งความเสน่หา
ที่ประทับ: กามโลก
คัมภีร์: สกันทปุราณะ, ครุฑปุราณะ
คู่ครอง: พระกามเทพ
ปรีดี (สันสกฤต: प्रीति, อักษรโรมัน: prīti, แปลตรงตัว 'joy'), หรือ Karnotpala, เป็นเทพนารีในศาสนาพราหมณ์ ฮินดู นางเป็นหนึ่งในเทพชายาเทพเจ้าแห่งความรักในศาสนาฮินดู พระกามเทพร่วมกับพระรตีเทวี
ปรีดีถือเป็นตัวแทนความรักใคร่ ในขณะที่พระรตีเทวีชายาอีกองค์ของพระกามเทพนั้นเป็นตัวแทนของความสุขทางราคะ ในการตีความอื่น ๆ บางครั้ง ปรีดีถือเป็นหนึ่งเพียงคำย่อของคำว่า รตี
มานุษยรูปนิยมแบบโมเอะ

วิกิพีตัง เป็นการรวมคำว่าวิกิพีเดียในภาษาญี่ปุ่นกับคำว่า ตัง เป็นมานุษยรูปนิยมแบบโมเอะของวิกิพีเดีย
มานุษยรูปนิยมแบบโมเอะ (ญี่ปุ่น: 萌え擬人化; โรมาจิ: moe gijinka) เป็นภาพมานุษยรูปนิยมในอนิเมะและมังงะที่ใช้กับสิ่งที่ไม่ใช่มนุษย์ (เช่น สัตว์, พืช, สิ่งที่เหนือธรรมชาติ และสิ่งมีชีวิตในเทพปกรณัม), วัตถุ, แนวคิด หรือปรากฏการณ์ ตัวละครเหล่านี้ มักมีคอสเพลย์ที่แสดงถึงวัตถุหรือผลิตภัณฑ์ที่โด่งดัง
โดยทั่วไป มานุษยรูปนิยมนี้จะพบในวัฒนธรรมย่อยของ โอตากุ  ซึ่งตัวละคร โมเอะ หลายคนเริ่มมาจาก โดจิน ยกเว้น เคโมโนมิมิ (ตัวละครเหมือนมนุษย์ที่มีคุณสมบัติของสัตว์) รูปแบบแรกของมานุษยรูปนิยมแบบโมเอะคือกันดั้มเอ็มเอสเกิร์ลที่สร้างโดย มิกะ อากิตากะ ใน ค.ศ. 1982
ด้านสังคมวิทยา

นักวิชาการสื่อสารมวลชน ยูจิ โซเนะ โต้แย้งว่า เนื่องจากมานุษยรูปนิยมแบบโมเอะ มักวาดเป็นหญิงสาวที่สวยงาม จึงเป็นตัวอย่างผลพลอยได้ของวัฒนธรรมย่อยแฮบิตัสของโอตากุให้กลายเป็นจินตนาการทางเพศ นักจิตวิทยา ทามากิ ไซโต พิจารณาว่ามานุษยรูปนิยมแบบ โมเอะ เป็นตัวอย่างของศิลปะ มิตาเตะเอะ เนื่องจากการใช้ทั้งศิลปะชั้นสูงและต่ำพร้อมกัน ทำให้เกิดความหมายเพิ่มเติมที่สร้างความขบขันได้ในบางครั้ง
ประเภท > สัตว์

เคโมโนมิมิ แปลตรงตัวคือ "หูสัตว์" เป็นแนวคิดของการวาดมนุษย์และตัวละครคล้ายมนุษย์มีหูของสัตว์ และอาจมีลักษณะอื่น ๆ เพิ่มเติม เช่น หาง แฟรนไชส์ที่มีมานุษยรูปนิยมแบบโมเอะและ เคโมโนมิมิ ที่โด่งดังได้แก่ เคะโมะโนะเฟรนด์ส ที่เป็นสัตว์ในรูปมานุษยรูปนิยมของเด็กหญิงและหญิงสาว และ อูมะ มูซูเมะ ปริตตี เดอร์บี ที่เป็นม้าแข่งขันในรูปของเด็กหญิง
ประเภท > สิ่งมีชีวิตในเทพปกรณัมและจินตนิมิต

ตัวอย่างแรกของประเภทนี้อยู่ในซีรีส์วิดีโอเกม โทโฮโปรเจกต์ ที่เริ่มใน ค.ศ. 1997 ซึ่งมี โยไก และสิ่งมีชีวิตในเทปกรณัมที่เป็นเด็กหญิงและสาว ๆ น่ารักและสวยงามที่มีพลังเหนือธรรมชาติ แล้วเป็นที่โด่งดังจากมังงะ ชีวิตป่วนรักของสาวมอนสเตอร์ และ วันวุ่นๆ ของคุณเซนทอร์ และกลายเป็นประเภทหนึ่งของตนเอง
บาวเซต มานุษยรูปนิยมแบบโมเอะ และแปลงเพศของบาวเซอร์จากแฟรนไชส์ มาริโอ ที่ทำให้มันดูเหมือนเจ้าหญิงพีชผ่านพลัง "ซูเปอร์คราวน์" กลายเป็นหนึ่งในอินเทอร์เน็ตมีมที่โด่งดังที่สุดใน ค.ศ. 2018 ซึ่งทำให้มีการแปลงศัตรูตัวอื่นของ มาริโอ ให้มีความเป็นโมเอะ ตัวที่โดดเด่นที่สุดคือบูเซต (จากคิงบู)
ประเภท > คอมพิวเตอร์

ดูเพิ่ม: โอเอสตัง
ถึงแม้ว่า ดิจิทัล เลดี้ (ค.ศ. 2001) และ ทอยส์ ไอแมคเกิร์ล (ค.ศ. 1998) มาก่อน มีมของการเปลี่ยนสิ่งที่เกี่ยวข้องกับคอมพิวเตอร์ให้เป็น โมเอะ ไม่ได้เริ่มขึ้น จนกระทั่งชีตาเกะ-จัง  (ญี่ปุ่น: しいたけちゃん; โรมาจิ: Shiitake-chan) ปุ่ม หยุด ในมานุษยรูปนิยมของอินเทอร์เน็ตเอกซ์พลอเรอร์ มาใน ค.ศ. 2001 บนทูแชนแนล โดยมีแนวคิดจากผู้โพสต์ว่า เขาเห็นปุ่ม หยุด เหมือนเห็ดหอม เมื่อไมโครซอฟท์เผยแพร่วินโดวส์ 7 ในประเทศญี่ปุ่น ทางบริษัทได้ทำบุคลาธิษฐานโอเอสที่มีชื่อว่า "นานามิ มาโดเบะ" ด้วยตัวอย่างเสียงจากนานะ มิซูกิ และสร้างบุคลาธิษฐานเด็กหญิงสองคนชื่อว่า "ยู มาโดเบะ" และ "ไอ มาโดเบะ" เพื่อโปรโมตวินโดวส์ 8 ในประเทศญี่ปุ่น
หลังจากการสร้างโอเอสตัง ซอฟต์แวร์และเว็บไซต์อื่นจึงเริ่มมีตัวละครแบบมานุษยรูปนิยมเช่นกัน ตัวอย่างเช่น วิกิพีเดียมี "วิกิพีตัง" ในขณะที่โมซิลลามี "โมเอะซิลลา" พลเมืองเครือข่ายจีนได้สร้าง "กรีนแดมเกิร์ล" เพื่อล้อเลียนGreen Dam Youth Escort ซอฟต์แวร์ควบคุมเนื้อหาของจีน ใน ค.ศ. 2010 นักวาดภาพประกอบชาวไต้หวันที่รู้จักกันในบนพิซิฟในชื่อ "shinia" วาดบุคลาธิษฐานของไมโครซอฟท์ ซิลเวอร์ไลต์ที่มีชื่อว่า ฮิการุ ไอซาวะ ซึ่งทางไมโครซอฟท์ไต้หวันสนับสนุนตัวละครนี้ใน ค.ศ. 2013 ไมโครซอฟท์สิงคโปร์ได้แนะนำอิโนริ ไอซาวะ ให้เป็นมาสคอตของอินเทอร์เน็ตเอกซ์พลอเรอร์.
ซีรีส์มังงะและอนิเมะ World War Blue มีตัวละครที่เป็นบุคลาธิษฐานของเกมคอมพิวเตอร์ วิดีโอเกมที่มีตัวละครตามประเภทนี้ ได้แก่ โซนิคเดอะเฮดจ์ฮ็อก, มาริโอ และ เตตริส เซกาฮาร์ดเกิร์ลส มีบุคลาธิษฐานของฮาร์ดแวร์วิดีโอเกมของเซกา
ประเภท > กฎหมายและการเมือง

องค์ประกอบของรัฐธรรมนูญแห่งญี่ปุ่นถูกบุคลาธิษฐานเป็นสาวโมเอะ เช่น มาตรา 9 ที่ห้ามญี่ปุ่นก่อสงคราม "ถูกวาดเป็นเด็กหญิงผู้รักสันติภาพ"
ใน ค.ศ. 2010 กลุ่มผู้ใช้บนทูแชนแนลได้สร้างฮิโนโมโตะ โอนิโกะเป็นบุคลาธิษฐานของคำเหยียดชาวญี่ปุ่นของชาวจีนว่า รีเปินกุยซือ (日本鬼子; Riben guizi) แปลตรงตัวคือ "ปีศาจญี่ปุ่น" และกลายเป็นอินเทอร์เน็ตมีมในประเทศญี่ปุ่น ในภาษาญี่ปุ่น การอ่านแบบคุงโยมิของอักษรคันจิเป็นชื่อเพศหญิง ดังนั้น ตัวละครจึงถูกวาดเป็นหญิงสาวที่ใส่กิโมโนคู่กับเขาปีศาจกับคาตานะ
ใน ค.ศ. 2015 ผู้ใช้ในอินเทอร์เน็ตได้สร้าง "ไอซิส-จัง" บุคลาธิษฐานแบบโมเอะ ของรัฐอิสลามอิรักและลิแวนต์ ซึ่งทางอะนอนิมัสได้นำไปใช้ เพื่อทำให้โฆษณาชวนเชื่อออนไลน์ของรัฐอิสลามเบาบางลง
ประเภท > อื่น ๆ

มีบางสิ่งที่ใส่ความเป็น โมเอะ ได้ เช่น:
อ่านเพิ่ม

Gijinka-tan Hakusho ญี่ปุ่น: 擬人化たん白書; โรมาจิ: Gijinka-tan Hakusho lit. 'Anthropomorphism-tan Files' Tokyo, Japan: Aspect, 2006. ISBN 4-7572-1262-3. (The -tan is a hypocoristic suffix.)
แหล่งข้อมูลอื่น

Moe Anthropomorphism ที่ TV Tropes
สาวหูแมว หนึ่งในประเภทของ เคโมโนมิมิ ที่มีหูของแมว
ไอซิส-จัง เป็นมานุษยรูปนิยมแบบโมเอะ ของรัฐอิสลามอิรักและลิแวนต์
รถรางฮ่องกงที่มีตัวละครบุคลาธิษฐานแบบโมเอะ ของตราซอสถั่วเหลืองท้องถิ่น
นกแก้วโม่ง

| นกแก้วโม่ง |
| --- | --- |

เพศผู้ P. e. eupatria ศรีลังกา

เพศเมีย
สถานะการอนุรักษ์
 ใกล้ถูกคุกคาม  (IUCN 3.1)
การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: สัตว์มีแกนสันหลัง Chordata
ชั้น:: สัตว์ปีก Aves
อันดับ:: Psittaciformes Psittaciformes
วงศ์:: Psittaculidae Psittaculidae
สกุล:: Psittacula Psittacula (Linnaeus, 1766)
สปีชีส์:: Psittacula eupatria
ชื่อทวินาม
Psittacula eupatria (Linnaeus, 1766)


ขอบเขตตามธรรมชาติของ Psittacula eupatria
ชื่อพ้อง
 Psittacus eupatria Linnaeus 1766  Palaeornis eupatria (Linnaeus, 1766)
นกแก้วโม่ง (อังกฤษ: Alexandrine parakeet, Alexandrine parrot; ชื่อวิทยาศาสตร์: Psittacula eupatria) เป็นนกตระกูลนกแก้วขนาดเล็ก-กลาง โดยมีชื่อสามัญตั้งขึ้นเพื่อเป็นเกียรติแด่ อเล็กซานเดอร์มหาราช กษัตริย์แห่งอาณาจักรมาซิโดเนีย เมื่อครั้งยาตราทัพเข้ามาสู่ในทวีปเอเชีย โดยได้นำนกแก้วชนิดนี้กลับไปยังทวีปยุโรป
นกแก้วโม่งมีถิ่นกำเนิดแพร่กระจายทั่วไปในแถบทวีปเอเชีย ตั้งแต่ฝั่งตะวันตกและตะวันออกของอัฟกานิสถาน, ไล่ลงไปยังอินเดีย, อินโดจีน เช่น พม่า หรือ ประเทศไทยฝั่งตะวันตก รวมทั้งยังพบได้ตามหมู่เกาะในทะเลอันดามัน
เป็นสัตว์ใกล้สูญพันธุ์ในประเทศไทย
ลักษณะ

นกแก้วโม่งมีความยาววัดจากหัวถึงปลายหางได้ราว 57-58 เซนติเมตร ลำตัวมีสีเขียว จะงอยปากมีลักษณะงุ้มใหญ่สีแดงสด บริเวณหัวไหล่จะมีแถบสีแดงแต้มอยู่ทั้งสองข้าง นกเพศผู้และเมียสามารถแยกแยะได้เมื่อนกโตเต็มที่ กล่าวคือในเพศผู้จะปรากฏมีแถบขนสีดำและสีชมพูรอบคอที่เรียกกันว่า "Ring Neck" ซึ่งในนกเพศเมียไม่มีเส้นที่ปรากฏดังกล่าว
อนุกรมวิธาน

นกแก้วโม่ง มีชนิดย่อยลงไปอีก 4 ชนิด คือ
P.e. nipalensis พบมากในเกาะซีลอน และทางใต้ของอินเดีย
P.e. magnirostris พบในบริเวณหมู่เกาะอันดามัน
P.e. avensis พบในเขตรัฐอัสสัม, พม่า
P.e. siamensis พบได้ในภาคตะวันตกของประเทศไทย, ลาว, กัมพูชา และเวียดนาม
ความแตกต่างของแต่ละชนิดย่อยนั้น อาจมีต่างกันเล็กน้อยในเรื่องของ ขนาด, ความยาว และสีสันที่ปรากบนลำตัว
พฤติกรรม

อาหารของนกแก้วโม่งในธรรมชาติ ประกอบด้วย เมล็ดพืชต่าง ๆ, ผลไม้หลากชนิด, ใบไม้อ่อน ฯลฯ
นกแก้วโม่งจัดเป็นนกแก้วที่มีเสียงร้องค่อนข้างดัง และมักเลือกที่จะทำรังตามโพรงไม้ใหญ่ ๆ โดยใช้วิธีแทะหรือขุดโพรงไม้จำพวกไม้เนื้ออ่อน หรืออาจเลือกใช้โพรงไม้ที่เก่าต่าง ๆ โดยในฤดูผสมพันธุ์ซึ่งจะแตกต่างกันตามลักษณะสายพันธุ์ย่อย อันเกี่ยวเนื่องกับอุณหภูมิและสภาพทางภูมิศาสตร์ แต่โดยเฉลี่ยจะเริ่มจากเดือนพฤศจิกายน ไปจนถึงราวปลายเมษายน โดยในระหว่างฤดูผสมนี้เพศเมียจะค่อนข้างแสดงอาการดุ และก้าวร้าวมากขึ้น
แก้วโม่งวางไข่ปีละครั้ง ครั้งละ 2-4 ฟอง
สถานะการอนุรักษ์

นกแก้วโม่งจัดเป็นนกแก้วที่นิยมนำมาเป็นสัตว์เลี้ยงของมนุษย์ เพราะพบว่าเป็นนกแก้วที่มีความสามารถในการเลียนเสียงต่าง ๆ โดยเฉพาะเสียงมนุษย์ได้ดี ปัจจุบันนกแก้วโม่งจัดเป็นนกที่อยู่ในบัญชีคุ้มครอง 2 ของอนุสัญญาไซเตส รวมทั้งเป็นนกที่กฎหมายให้ความคุ้มครองในแต่ละประเทศด้วยเช่นกัน
นกแก้วโม่งเป็นนกที่ได้รับการนำมาเพาะพันธุ์โดยมนุษย์ประสบผลสำเร็จ ทำให้แนวทางในลดปัญหาจากลักลอบจับหรือล่านกแก้วโม่งป่า เพื่อการค้า มีแนวโน้มที่ดีขึ้น
การเลี้ยงดู

สำหรับการเลี้ยงนกแก้วโม่งในครอบครองนั้น ผู้เลี้ยงควรต้องศึกษาในเรื่องของพฤติกรรมความเป็นอยู่, ลักษณะนิสัย รวมทั้งการจัดการด้านอาหารและสถานที่เลี้ยงให้ถูกต้อง เพราะการเลี้ยงนกที่ผิดไปจากธรรมชาติถิ่นที่อยู่เดิมนั้น ปัญหาประการหนึ่งก็คือ "ความเครียด" ของนก ดังนั้นการจัดหาความพร้อมทั้งสถานที่, อุปกรณ์ อาหารการกินที่เหมาะสม อาจช่วยให้นกได้รู้สึกมีความสุขและลดความเครียดลง รวมทั้งยังพร้อมที่จะตอบสนองต่อการเป็นนกในฐานะสัตว์เลี้ยงของมนุษย์ได้อย่างมีความสุข และมีชีวิตที่ยืนยาวต่อไป
อ่านเพิ่ม

"Alexandrine Parakeet (Psittacula eupatria)". Parrot Encyclopedia. parrots.org. World Parrot Trust.
Grimmett, Richard; Inskipp, Carol; Inskipp, Tim. Birds of the Indian Subcontinent. ISBN 1408127636.
แหล่งข้อมูลอื่น

"Alexandrine parakeet (Psittacula eupatria)". Gallery and fact sheet. Wildscreen Arkive. คลังข้อมูลเก่าเก็บจากแหล่งเดิมเมื่อ 16 กุมภาพันธ์ 2018.
Alexandrine parakeet. Oriental Bird Images (orientalbirdimages.org) (Selected images). bird 507.
| --- | --- |
การแยกแยะหน่วยอนุกรมวิธาน:  Wikidata: Q753746  Wikispecies: Psittacula eupatria  ADW: Psittacula_eupatria  ARKive: psittacula-eupatria  Avibase: 1021FA920B6915F9  BirdLife: 22685434  BOLD: 114156  eBird: alepar2  EoL: 45510809  GBIF: 5229055  iNaturalist: 18904  IRMNG: 10856790  ITIS: 177647  NBN: NHMSYS0001689620  NCBI: 232655  Species+: 5090  Xeno-canto: Psittacula-eupatria
สอาด เปี่ยมพงษ์สานต์

| สะอาด เปี่ยมพงศ์สานต์ จ> ภ. |
| --- | --- |
ชื่อเกิด: สะอาด เปี่ยมพงศ์สานต์
เกิด: 24 มิถุนายน พ.ศ. 2475 จังหวัดพระนคร ประเทศสยาม
เสียชีวิต: 6 มกราคม พ.ศ. 2562 (86 ปี) กรุงเทพมหานคร ประเทศไทย
คู่สมรส: นฤมล นิลวรรณ
บุตร: 1 คน
อาชีพ: นักแสดง ผู้กำกับภาพยนตร์ นักพากย์ นักเขียนบท คอลัมนิสต์
ปีที่แสดง: พ.ศ. 2498–2562
รางวัล
ศิลปินแห่งชาติ: พ.ศ. 2557 - สาขาศิลปะการแสดง (โทรทัศน์และภาพยนตร์)
สุพรรณหงส์: นักแสดงสมทบชายยอดเยี่ยม  พ.ศ. 2524 - เด็ดหนวดพ่อตา   พ.ศ. 2530 - สะพานรักสารสิน  พ.ศ. 2553 - นาคปรก
ชมรมวิจารณ์บันเทิง: นักแสดงสมทบชายยอดเยี่ยม   พ.ศ. 2553 - นาคปรก
โทรทัศน์ทองคำ: นักแสดงสมทบชายยอดเยี่ยม  พ.ศ. 2532 - สุดแต่ใจจะไขว่คว้า
สอาด เปี่ยมพงศ์สานต์ (24 มิถุนายน พ.ศ. 2475 – 6 มกราคม พ.ศ. 2562) ชื่อเล่น เล็ก เป็นนักแสดง นักพากย์ ผู้เขียนบทโทรทัศน์ ผู้กำกับการแสดงชาวไทย จบการศึกษาจากมหาวิทยาลัยนิฮง กรุงโตเกียว ประเทศญี่ปุ่น ในสาขาวิชาการภาพยนตร์  และวิชาโทรทัศน์จาก N.H.K. TV เมื่อ พ.ศ. 2498 แล้วก้าวสู่วงการโทรทัศน์ทันทีขณะมีอายุ 23 ปี ด้วยการชักชวนของ จำนง รังสิกุล
ประวัติ

สะอาดเข้าเป็นพนักงานรุ่นบุกเบิกด้านการจัดรายการ ในปีแรกทำการของไทยทีวี ช่อง 4 บางขุนพรหม พร้อมกับปรากฏตัวบทพระเอกในละครทีวีเรื่องแรก  ดึกเสียแล้ว ของอุษณา เพลิงธรรม ซึ่งมี เย็นจิตร สัมมาพันธ์ (ผู้ประกาศคนแรกในวันเปิดสถานี) เป็นนางเอก และ เทิ่ง สติเฟื่อง ร่วมแสดงครั้งแรกด้วยเช่นเดียวกัน
สะอาดเป็นนักแสดงนำในละครใหญ่หลายเรื่อง รวมทั้งพระเอกละครที่สร้างจากอุปรากรที่มีชื่อเสียงของโลก ไอด้า คู่กับนักแสดงรับเชิญ อ.ลาวัณย์ อุปอินทร์ (ดาวราย) แห่งคณะจิตรกรรม มหาวิทยาลัยศิลปากร ในช่วง พ.ศ. 2503–2504 ต่อมาสะอาดเดินทางไปญี่ปุ่นอีกครั้ง เพื่อศึกษาเพิ่มเติมด้านโทรทัศน์สีที่  K.R.T. เมืองโอซากะ พ.ศ. 2510
ในปี 2513 ร่วมแสดงภาพยนตร์เรื่อง โทน ซึ่งเป็นผลงานกำกับครั้งแรกของเปี๊ยก โปสเตอร์ รับบทเป็นตัวร้าย โดยถือเป็นภาพยนตร์ไทยแนวแปลกที่ผู้ร้ายข่มขืนนางเอกสำเร็จ
ด้วยหน้าตาที่เข้มดุทำให้มักได้รับบทร้ายในจอภาพยนตร์ ขณะที่ละครโทรทัศน์มักรับบทพระเอกและบทนำ นอกจากเป็นนักแสดง สะอาดยังเป็นผู้กำกับละครโทรทัศน์หลายเรื่อง
พ.ศ. 2532 สะอาดได้แสดงละครเรื่อง สุดแต่ใจจะไขว่คว้า รับบทเป็น พล พ่อที่รักลูกไม่เท่ากัน ละครประสบความสำเร็จมาก และทำให้เขาได้รับรางวัลโทรทัศน์ทองคำ สาขาสมทบชายยอดเยี่ยม
ชีวิตส่วนตัวสมรสกับนฤมล นิลวรรณ ที่พบรักจากการแสดงภาพยนตร์เรื่อง น้ำผึ้งขม เมื่อปี 2517
สะอาดถือเป็นนักแสดงอาวุโสที่คนในวงการให้การยอมรับนับถือเป็นอย่างมาก ทั้งในเรื่องการวางตัวและฝีมือการแสดง นอกจากนี้เขายังเคยเป็นกรรมการบริหารพรรคเสรีนิยม
สะอาด เปี่ยมพงศ์สานต์ ถึงแก่กรรมเมื่อวันอาทิตย์ที่ 6 มกราคม พ.ศ. 2562 เวลา 08.04 น. ที่ โรงพยาบาลวชิระ จากภาวะติดเชื้อในกระแสโลหิต สิริอายุ 86 ปี  มีพิธีพระราชทานน้ำหลวงอาบศพในบ่ายวันเดียวกันโดยมีพิศมัย วิไลศักดิ์ เป็นผู้แทนพระองค์พระบาทสมเด็จพระวชิรเกล้าเจ้าอยู่หัว และมีพิธีพระราชทานเพลิงศพเมื่อวันที่ 2 มิถุนายน พ.ศ. 2562 ณ วัดพระศรีมหาธาตุวรมหาวิหาร